Давлат тиббий суғуртаси жамғармаси методология бўлими томонидан 
2025 йил 12 – 16 май кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди.
2. Жорий йил 12 май куни ДТСЖ аппарат йиғилишида барча ходимлар иштирок этилди.
3. 2025 йил 12, 14, 15 май кунлари бўлим ходимлари томонидан Туркия давлати суғурта эксперти Dr.Hasan Çağıl Ahmet Cemil билан ҳамкорликда ишлаб чиқилиши кўзда тутилган Тиббий суғурта қонуни лойиҳасининг муҳокама қилинди. 
4. “Давлат тиббий суғуртаси тўғрисида Қонун” ҳужжат лойиҳасининг тайёрлаш жараёни давом этмоқда. Халқаро тажриба ўрганилди, хусусан, Россия Федерацияси, Қирғизистон Республикаси Қонунлари билан танишиб чиқилди.
5. 2025 йил 13 май куни Тошкент тиббиёт Академияси битирувчилари ҳамда ўқитувчилари билан режалаштирилган учрашувларда 4-гуруҳ (2-рус тили, 2-ўзбек тили) учун тақдимот ўтказилди. Тақдимотдан сўнг битирувчиларни қизиқтирган саволларга жавоб берилди. 
6. 2025 йил 13 май кунида Лойиҳа офиси томонидан ташкиллаштирилган “Марказий лабораторияни самарали бошқариш: назариядан амалиётга” интенсив амалий-семинарда қатнашиб Марказий лабораторияларнинг Давлат тиббий суғуртаси жамғармаси томонидан молиялаштириш тартиби” мавзусида маъруза ўқилди.
7. “Ўзбекистон Республикаси Давлат тиббий суғуртаси жамғармаси Тиббий хизматлар сифатини назорат қилиш бўлими Низоми” тайёрланди ва раҳбариятга тақдим этилди.
8. Иқтисодиёт ва молия вазирлиги ходимлари билан биргаликда “Давлат тиббий суғуртаси жамғармаси тизимида молиялаштириш механизмларини янада такомиллаштириш чора-тадбирлари тўғрисида” ги Вазирлар Маҳкамаси қарори лойиҳасининг 1-4 иловалари қайта кўриб чиқилди, қўшимча ва ўзгартиришлар киритилди.
9. Соғлиқни сақлаш электрон тизими DMED платформаси томонидан илк бора тақдим этилган “Илова 2. Бириктирилган аҳоли ёш-жинс кўрсатгичлари” электрон маълумотлар базаси устида ҳамкорликда ишлар олиб борилди. Жумладан, маълумотлар базасининг структураси, таҳлил имконияти ҳамда ишончлилиги бўйича кўриб чиқилган ва тақдим этилган 8 та илова муҳокамаларида қатнашилди.
10. Жорий йил 14 май куни битирувчиларнинг меҳнат бозорига интеграциясини кучайтириш мақсадида Тошкент тиббиёт академияси ҳамда иш берувчилар ўртасида катта мулоқот майдонини яратиш орқали битирувчи-ёшларнинг бандлигини таъминлаш учун ташкил этилган "Карьера куни" меҳнат ярмаркасида иштирок этилди. 
11. Матбуот хизмати томонидан "Siz o'ylaganingizdan ko'ra ko'proq tuz iste'mol qilishingiz mumkin!" тайёрланган матни методология бўлими томонидан таҳрирлаб берилди. 
12. Методология бўлимининг бошлиги ўринбосари аудит бўлимининг ходимлари билан биргаликда тиббиёт муассасаларини фаолиятини ўрганишда қатнашилмоқда. 
13. Жамғарманинг 5 йиллигига бағишланган журнал учун дастлабки тузилмага асосан маълумотлар тайёрлаш жараёни давом этмоқда. 
14. 2025 йил 16 май куни Соғлиқни сақлаш вазирлиги томонидан ташкил этилган дори воситалари ишлаб чиқарувчилар билан учрашувда иштирок этилди. 
15. КҲГ бўйича классификатор қайта кўриб чиқилди ва тегишли ўзгартиришлар киритилди. Ўзгартиришлар киритишдан олдин халқаро эксперт А. Кацага билан музокаралар ўтказилди.
16. Айрим ҳужжатлар Ҳудудий бўлинмалар фаолиятини мувофиқлаштириш бўлими бош мутахассиси билан кўриб чиқилди.

